Alan Rickman

Alan Sidney Patrick Rickman (født 21. februar 1946 i Hammersmith i vestre London, død 14. januar 2016 i London) var en engelsk teater- og filmskuespiller.

Han var særlig kjent for sin rolle i skuespillet Les Liaisons Dangereuses, som innbragte ham en Tony Award. Rickman medvirket dessuten i en rekke filmer, heriblant som Hans Gruber i Die Hard og Severus Slur i Harry Potter-filmserien.

 Liv og virke 
 Bakgrunn 
Rickmans kom fra en arbeiderklassebakgrunn, med forfedre av engelsk, irsk og walisisk bakgrunn. Hans far var katolikk, moren metodist. Han hadde en eldre bror, en yngre bror og en yngre søster. Faren hans døde av kreft da Alan var åtte år gammel.

Etter hvert begynte han på Laytmer School og ble involvert i drama/teater. Rickman likte seg på scenen, men ble drevet mot grafisk design på grunn av sitt kreative talent. Han begynte på Chelsea College of Art and Design og etterpå tok han et år på Royal College of Art. Det var på Chelsea College han møtte sin partner, Rima Horton. Hun er politiker for Labour. Etter femti år giftet de seg i en hemmeligholdt seremoni i New York City i 2012.

Da Rickman var 26 år gammel begynte han på Royal Academy of Dramatic Art (RADA), da han hadde bestemt seg for å satse på en skuespillerkarriere.

 Karriere 
Etter de tre årene på RADA kastet han seg ut i skuespillerkarrieren for fullt. Han spilte alle slags roller i tiden framover: komedier, tragedier, musikaler, seriøse og useriøse stykker. Han hadde også gode råd å gi til sine medskuespillere. Det var for eksempel Rickman som overtalte Ruby Wax til å jobbe innen komedie fremfor å fortsette å prøve å bli skuespiller. I 1978 ble han med i Royal Shakespeare Company, men han var der bare ett år.

Etter hvert begynte Rickman å dukke opp på TV. Han hadde spilt i Romeo og Julie fra før, men Therese Raquin blir regnet som TV-debuten hans. Han spilte også i Smileys People, en serie av John le Carré, og i Anthony Trollopes Barchester Chronicles, hvor han spilte Obediah Slope. Mellom 1985 og 1987 var han med i teateroppsettet Les Liaisons Dangereuses, det var der han ble oppdaget av produsenten Joel Silver.

På denne tiden begynte filmkarrieren til Rickman. Han fikk rollen som terroristen Hans Gruber i filmen Die Hard med blant andre Bruce Willis. Etter dette gikk filmkarrieren og skuespillerkarrieren bare oppover, og i dag er Rickman kjent fra filmer som Robin Hood, Prince of Thieves, Sense and Sensibility, Dogma, Galaxy Quest, Love Actually og Harry Potter-filmene, hvor han spiller «professor Severus Slur».

Rickman redigerte og regisserte også skuespillet My Name Is Rachel Corrie.

 Død 
Rickmans familie meddelte den 14. januar 2016 at han døde i en alder av 69. Han led av kreft, og hadde holdt dette hemmelig for offentligheten.

 Filmografi 
 Film 
 Alice Through the Looking Glass (2016) - Absolem
 Harry Potter og Dødstalismanene - Del 2  (2011)  –  Professor Severus Slur
 Harry Potter og Dødstalismanene - Del 1  (2010)  –  Professor Severus Slur
 Alice in Wonderland (2010) - Absolem
 Harry Potter og Halvblodsprinsen (2009) –  Professor Severus Slur
 Sweeney Todd – Demonbarbereren fra Fleet Street (2008)
 Harry Potter og Føniksordenen (2007)  – Professor Severus Slur
 Nobel Son (filmes) (2006)
 Parfymen: Historien om en morder (2005) – Antoine 
 Harry Potter og Ildbegeret (2005)  – Professor Severus Slur
 Snow Cake (2005)  – Alex
 Haikerens guide til galaksen (2005) (stemme) – Marvin 
 Harry Potter og Fangen fra Azkaban (2004) – Professor Severus Slur
 Something the Lord Made (2004) – Alfred Blalock
 Love Actually (2003) – Harry 
 Harry Potter og Mysteriekammeret (2002) – Professor Severus Slur 
 The Search for John Gissing (ikke publisert) (2001) – John Gissing 
 Harry Potter og De vises stein (2001) – Professor Severus Slur
 Blow Dry (2001) – Phil Allen
 Help I'm a Fish (2000) (stemme) – Joe
 Play (2000) – Man
 Galaxy Quest (1999) – Alexander Dane/Dr. Lazarus 
 Dogma (1999) – Metatron 
 Dark Harbor (1998) – David Weinberg 
 Judas Kiss (1998) – Detektiv David Friedman 
 Michael Collins (1996) – Éamon de Valera
 Rasputin (1996) (TV) – Grigori Rasputin
 Fornuft og følelser (1995) – Oberst Brandon 
 Bak kulissene (1995) – P.L. O'Hara 
 Mesmer (1994) – Franz Anton Mesmer
 Bob Roberts (1992) – Lukas Hart III 
 Forbudte følelser (1991) – Sinclair 
 Robin Hood – tyvenes prins (1991) – Sheriffen av Nottingham 
 Dypt, Vilt & inderlig (1991) – Jamie 
 Closet Land (1991) – Interrogator 
 Quigley Down Under (1990) – Elliott Marston
 January Man (1989) – Ed
 Die Hard (1988) – Hans Gruber

 TV 
 Revolutionary Witness (1989) – Jacques Roux
 Spirit of Man (1989) – Israel Yates
 The Barchester Chronicles (1982) – Obadiah Slope 
 Smiley's People (1982) – Mr. Brownlow 
 Thérèse Raquin (1980) – Vidal
 Romeo and Juliet (1978) – Tybalt

 Gjesteroller 
 King of the Hill – Joust Like a Woman (2002) – King Philip
 Fallen Angels – Murder, Obliquely (1993) – Dwight Billings
 Girls on Top – Cancel Toast (1985) – Voice of RADA
 Girls on Top – Four-Play'' (1985) – Dimitri

 Referanser 

 Eksterne lenker 



Kategori:Engelske skuespillere
Kategori:Personer fra London
Kategori:Personer fra Ealing
Kategori:Skuespillere innen dataspill
Kategori:Engelske dagboksforfattere